Terorizmus hrozba doby - Kavický, Vladimír; Jangl, Štefan; Gašpierik, Libor (Citadella Košice, 2015)
Terorizmus sprevádza vývoj ľudskej spoločnosti v celej jej histórii. V závislosti od konkrétnych spoločenských podmienok sa v jednotlivých dejinných obdobiach prejavoval v rôznych podobách. Menili sa jeho ciele, metódy, formy a používané prostriedky. Spravidla nepôsobil izolovane, ale bol prepojený s inými formami násilia, najmä ozbrojeného ľ s vojnami, povstaniami, vzburami, revolúciami a pod. Ak sa v súčasnosti venuje terorizmu mimoriadna pozornosť, potom je to predovšetkým pre jeho výrazný politický charakter, ako aj preto, že jeho "moderná podoba" a úsilie presadiť sa ako alternatívna metóda riešenia hlavných problémov či rozporov vývoja súčasného sveta sa stáva natoľko nebezpečná, že už dnes spôsobuje obrovské obete a ohrozuje civilizačné hodnoty. V budúcnosti môže vážne ohroziť i existenciu celého ľudstva, lebo jeho fanatická podoba nepozná obmedzenia a pred ničím sa nezastaví. Ak sa chce pochopiť podstata teroru a terorizmu, treba ho poznať ako každý iný spoločenský fenomén, v jeho historickom vývoji a v súvislostiach.
Keywords: terorizmus; medzinárodný terorizmus; náboženský terorizmus; kyberterorizmus; boj proti terorizmu; špeciálne jednotky; medzinárodná bezpečnosť